إمليل (إمليل)
إمليل هوّ دوار مجزأ كاين ف جماعة أسني، دائرة أسني، إقليم لحوز، جهة مراكش آسفي ف لمغريب. هاد دّوار كينتامي ل مشيخة إمليل لي كتضم 6 د دّواور. لعاداد د سّكان ديالو واصل ل 932 شخص على حساب لإحصاء الرسمي د عام 2014.

تاريخ 
ف دجنبر 2018، تقتلو جوج بنات - دانماركية ونورڤيجية - حدا إمليل من طرف ناس تابعين ل جماعة الدولة الإسلامية (داعش). قتارح موراها لمرصد الوطني لمحاربة الفساد وحماية المال العام تبدال سمية د لبلاصة ب سميات ديال لبنات بجوج لي تقتلو "لويزا ومارين".

الجغرافيا 
دوار إمليل بعيد ب70 كلم على مدينة مراكش الارتفاع ديالو 1740 متر فوق البحر، ؤ مشهور بالزراعة د الشجر بحال الكرموس والڭرڭاع والتفاح،. دوار إمليل فيه عدد كبير ديال ليزوبيرج، والمحلات التجارية السياحية لي تايبيعو المنتجات التقليدية، ؤ تايكريو الماتريال ديال طلوع الجبال والسكي ف التلج وباقي الرياضات د الجبل.

السياحة 
دوار إمليل عندو مؤهلات سياحية طبيعية وتقافية كاتجدب السياح المغاربة والأجانب، سوا باش يتساراو ف المنطقة، ولا كمرحلة أولى للطلوع ديال قمة جبل توبقال، من بين شنو نقدرو نشوفو ف إمليل:

 شلالات إمليل
 الهندسة التقليدية د البني
 الريسطورات المغربية التقليدية
 السواقي التقليدية
 جرادي ديال الڭرڭاع

السكان

إحصائيات عامة 
عدد السكان ديال امليل تزاد ب 14.6% و عدد لفاميلات تزاد ب 22.5% مابين 2004 و 2014. ف 2014، عدد لبالغين كان 630 واحد، منهوم 316 دكور و 314 نتوات.

 لفاميلات:

الجواج و لولادة 
ف 2014، نسبة د الجواج ف امليل واصلة ل 7.2%، و لموعدّال د لعمر عند الجواج اللولاني هوّ 24.6 عام (25.9 عند الرجال، 23.3 عند لعيالات). لخصوبة عند لعيالات واصلة ل 4.6، و لخصوبة لكاملة ل 1.3.

التسكويل 
ف 2014، نسبة د التسكويل واصلة ل 98.2%، و نسبة د لأمية واصلة ل 37.8%.

لخدمة 
ف 2014. نسبة د الناس النشيطين ف دوار امليل واصلة ل 45.4%، و نسبة د الشوماج واصلة ل 14.3%.

نوطات

عيون لكلام 

دوار ف لمغريب
دوار ف إقليم لحوز
مقالات فيها مصدر و 3000 بايت